Kassoon
Kassoon, ka cassone (itaalia keeles cassone 'kirst') oli 15.-16. sajandi Itaalias pulmakirst, mis kingiti pruudile kaasavaraks ning viidi pulmas pruutpaari järel nende majja. Kassoon oli suur piklik, rikkalikult maalingute või nikerdustega kaunistatud kast, mida kasutati rõivaste ja majapidamistarvete hoidmiseks ning mida sai kasutada ka istmena või magamisasemena.